《复竹茶炉和顾梁汾》
清代·秦宝寅

高闲清制尚依然，试茗萧斋一榻边。秋水涧深朝听雨，落花风过午生烟。

缥囊珍重三千首，僧院销沈二百年。不是彦先能好事，几回遣韵委流泉。

作者简介：秦宝寅（1628-1690），字乐天，号石农，一号箬溪，虹洲先生元孙，真斋先生子。苏州府学生，家富藏书，喜宾客，尤喜慈溪姜宸英与为唱和。中岁弃举，业能医。有《石农诗稿》。